Janne Hämäläinen

Janne Olavi Hämäläinen (s. 12. helmikuuta 1998 Nurmijärvi) on suomalainen jääkiekkoilija, joka pelaa SM-liigajoukkue Kiekko-Espoossa. Hän toimii joukkueen varakapteenina. Hämäläinen on pelipaikaltaan vasen laitahyökkääjä.

 Ura 
 Seuraura 
Hämäläinen on Nurmijärven Kurran kasvatti. Hän siirtyi D-juniori-ikäisenä Helsingin IFK:hon. Hämäläinen voitti kauden 2012–2013 päätteeksi C-nuorten SM-pronssia. Kaudella 2013–2014 hän oli C-nuorten SM-karsinnoissa joukkueensa paras maalintekijä ja jakoi sisäisen pistepörssin voiton Juha Jääskän kanssa tehoilla 11+13=24. C-nuorten SM-sarjan runkosarjassa Hämäläinen oli HIFK:n paras maalintekijä 23 osumallaan. Hän pelasi kauden aikana myös kuusi ottelua lainalla B-nuorten Mestistä Helsingin Jääkiekkoklubin junioreissa. Kaudella 2014–2015 Hämäläinen oli HIFK:n B-nuorten paras pistemies tehoilla 22+36=58, joilla hän jakoi B-nuorten SM-sarjan pistepörssin neljännen sijan Bluesin Joni Ikosen kanssa.

Kaudella 2015–2016 Hämäläinen oli HIFK:n A-nuorten kolmanneksi paras pistemies tehoilla 15+19=34. Hän voitti myös joukkueen sisäisen tehotilaston lukemalla +27. Hämäläinen valittiin A-nuorten SM-liigan tammikuun 2016 kuukauden tulokaspelaajaksi. Kaudella 2016–2017 hän oli HIFK:n A-nuorten toiseksi paras maalintekijä Dan Nybondasin kanssa 14 osumallaan. Pudotuspeleissä Hämäläinen oli joukkueen paras pistemies ja syöttäjä tehoilla 3+9=12. Hämäläinen jakoi myös HIFK:n sisäisen tehotilaston voiton Juha Jääskän kanssa lukemalla +7. Hän debytoi kauden aikana myös seuran SM-liigajoukkueessa, jossa Hämäläinen pelasi kaikkiaan kymmenen runkosarja- ja kaksi Mestarien liigan ottelua tehden yhden syöttöpisteen. Hän teki liigadebyyttinsä 22. lokakuuta 2016 vieraissa Hämeenlinnan Pallokerhoa vastaan. Hämäläiselle aukesi paikka HIFK:n kokoonpanosta Juhamatti Aaltosen loukkaannuttua. Hänet merkittiin joukkueen kolmosketjun vasempaan laitaan Robert Leinon ja Mika Partasen viereen. Hämäläinen sai ottelussa jääaikaa 10.33 minuuttia ja hän keräsi tehomerkinnän +1.

Hämäläinen nousi kaudella 2017–2018 HIFK:n A-nuorten varakapteeniksi. Hän oli joukkueen paras pistemies ja syöttäjä tehoilla 12+31=43. Hämäläinen voitti kauden päätteeksi A-nuorten SM-pronssia. Hän nousi kauden aikana taas myös HIFK:n SM-liigajoukkueeseen, jossa Hämäläinen pelasi 14 runkosarja- ja kaksi CHL-ottelua. Hän avasi maalitilinsä SM-liigassa heti kahdella osumalla 8. helmikuuta 2018 Mikkelin Jukureita vastaan. HIFK voitti ottelun murskalukemin 8–0. Maalit jäivät Hämäläisen kauden ainoiksi tehopisteiksi SM-liigassa. Harri Rindell valitsi hänet ottelun Alumnien tähtien kolmostähdeksi.

Toukokuussa 2018 Hämäläinen teki HIFK:n kanssa kolmivuotisen SM-liigasopimuksen. Samassa kuussa HIFK lainasi hänet alustavasti kauden 2018–2019 kattavalla sopimuksella uuteen yhteistyöseuraansa, Mestis-joukkue Jokipoikiin. Hämäläinen nimettiin joukkueen varakapteeniksi. Hänen tulokaskautensa toi 47 runkosarja-, viidessä playoff- ja kahdessa Suomen Cupin ottelussa tehot 4+7=11. Hämäläinen pelasi kauden aikana myös kuusi SM-liigaottelua HIFK:ssa tehopistein 1+1=2. Kaudella 2019–2020 hän pelasi SM-liigassa viisi runkosarjaottelua ilman tehopisteitä. Hämäläinen pelasi suurimman osan kaudestaan HIFK:n A-nuorissa, jonka sisäisen pistepörssin voiton hän jakoi Rasmus Heljangon ja Julius Janhosen kanssa tehoilla 15+25=40.

Kaudeksi 2020–2021 Hämäläinen siirtyi vuoden mittaisella sopimuksella Mestis-joukkue Savonlinnan Pallokerhoon. Hän johti joukkueen sisäistä maalipörssiä ja oli sisäisessä pistepörssississä toisena Matias Lainion jälkeen tehoilla 11+7=18 sekä johti sisäistä tehotilastoa lukemalla +15, kunnes helmikuussa 2021 Hämäläinen siirtyi yhdessä Lainion ja Roope Hirvosen kanssa loppukauden kattavilla sopimuksilla Iisalmen Peli-Karhuihin, kun SaPKo keskeytti Mestis-kautensa koronavirusrajoitusten vuoksi. Hän oli pudotuspeleissä IPK:n paras pistemies tehoilla 3+3=6. Hämäläinen voitti kauden päätteeksi Mestis-pronssia. Toukokuussa hän teki seuran kanssa vuoden mittaisen jatkosopimuksen.

Hämäläinen oli kaudella 2021–2022 IPK:n paras pistemies ja maalintekijä tehoilla 17+24=41 ja hän voitti joukkueen sisäisen tehotilaston lukemalla +13. Hämäläinen palkittiin Veikkauksen Kultaisella Kypärällä ja hänet äänestettiin Mestiksen toiseen tähdistökentälliseen. Helmikuussa 2022 IPK lainasi Hämäläisen Saimaan Pallon SM-liigajoukkueeseen, kun joukkueessa oli poissaoloja koronatartuntojen ja -altistusten vuoksi.

Kaudeksi 2022–2023 Hämäläinen siirtyi vuoden mittaisella sopimuksella Kiekko-Espooseen. Hän oli joukkueen toiseksi paras pistemies Atro Leppäsen jälkeen tehoilla 18+39=57, joilla Hämäläinen jakoi Mestiksen pistepörssin viidennen sijan. Pudotuspeleissä hän sijoittui tehoilla 5+13=18 koko sarjan pistepörssissä toiseksi edellään vain Ketterän Samu Tuomaala. Hämäläinen voitti sekä Mestiksen mestaruuden että Suomen Cupin. Hänet äänestettiin Mestiksen toiseen tähdistökentälliseen. Helmikuussa 2023 Kiekko-Espoo lainasi Hämäläisen yhden ottelun ajaksi HIFK:hon. Kesäkuussa hän teki Kiekko-Espoon kanssa vuoden mittaisen jatkosopimuksen.

Hämäläinen nimettiin kaudeksi 2023–2024 Kiekko-Espoon varakapteeniksi. Hänen runkosarjansa jäi hieman rikkonaiseksi, mutta Hämäläinen teki yli piste per peli-tahdilla 33 ottelussa tehot 13+21=34. Hän oli joukkueen paras syöttäjä Arttu Tuomaalan ja Vili Laitisen kanssa sekä toiseksi paras pistemies Tuomaalan jälkeen. Hämäläinen voitti kauden päätteeksi Mestis-pronssia. Hänet äänestettiin sarjan toiseen tähdistökentälliseen.

Toukokuussa 2024 Kiekko-Espoo tiedotti Hämäläisen jatkavan seurassa vuoden mittaisella sopimuksella, kun joukkue nostettiin kaudeksi 2024–2025 SM-liigaan. Tammikuussa 2025 hän teki Kiekko-Espoon kanssa kaksivuotisen jatkosopimuksen.

 Maajoukkueura 
Hämäläinen on pelannut 14 nuorten ja kolme poikien maaottelua.

 Muuta 
Hämäläinen valmistui ylioppilaaksi Mäkelänrinteen lukiosta keväällä 2020.

 Tilastot 
 2015–2016  HIFK  A-SM  37  15  19  34  16  4  0  3  3  0 2016–2017  HIFK  A-SM  39  14  15  29  38  7  3  9  12  2   HIFK  SM-liiga  10  0  1  1  0  –  –  –  –  – 2017–2018  HIFK (A)  A-SM  42  12  31  43  14  11  3  3  6  8   HIFK  SM-liiga  14  2  0  2  2  –  –  –  –  – 2018–2019  HIFK  SM-liiga  6  1  1  2  2  –  –  –  –  –   Jokipojat (A)  Mestis  47  4  7  11  14  5  0  0  0  0 2019–2020  HIFK  A-SM  47  15  25  40  14  –  –  –  –  –   HIFK  SM-liiga  5  0  0  0  0  –  –  –  –  – 2020–2021  SaPKo  Mestis  18  11  7  18  12  –  –  –  –  –   IPK  Mestis  12  3  5  8  4  6  3  3  6  6 2021–2022  IPK  Mestis  52  17  24  41  28  7  1  2  3  4    SaiPa  SM-liiga  1  0  0  0  0  –  –  –  –  – 2022–2023  Kiekko-Espoo  Mestis  50  18  39  57  16  16  5  13  18  8    HIFK  SM-liiga  1  0  0  0  0  –  –  –  –  – 2023–2024  Kiekko-Espoo (A)  Mestis  33  13  21  34  35  11  2  4  6  4  6 kautta  yhteensä  SM-liiga  37  3  2  5  4  –  –  –  –  – 4 kautta  yhteensä  Mestis  179  53  82  135  74  34  9  18  27  18

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1998 syntyneet
Luokka:Elävät henkilöt